ROKIŠKIO RAJONO SAVIVALDYBĖS TARYBOS ANTIKORUPCIJOS KOMISIJOS

**POSĖDŽIO PROTOKOLAS**

2021 m. lapkričio 18 d. Nr. 6

Rokiškis

Posėdis įvyko 2021-11-18

Posėdžio pradžia 16.30 val., pabaiga 18.00 val.

Posėdžio pirmininkas – Stasys Meliūnas, Rokiškio rajono savivaldybės tarybos narys.

Posėdžio sekretorė – Rasa Baranovskienė, Socialinės paramos ir sveikatos skyriaus vyriausioji specialistė.

Dalyvavo: Rokiškio rajono savivaldybės tarybos antikorupcijos komisijos nariai – Ričardas Burnickas, Algis Čepulis, Lina Meilutė-Datkūnienė, Dalia Maželienė, Valdas Nauburaitis, Zenonas Viduolis, Egidijus Vilimas, (kvorumas yra).

Kviestinai dalyviai: Rokiškio rajono savivaldybės administracijos direktorius Andrius Burnickas, AB „Rokiškio komunalininkas“ Paslaugų padalinio vadovas Vidmantas Karpavičius, UAB „Rokiškio vandenys“ direktorius Leonas Butėnas, Rokiškio rajono savivaldybės administracijos Švietimo ir sporto skyriaus vedėjas Aurimas Laužadis,Rokiškio rajono savivaldybės administracijos Švietimo ir sporto skyriaus vyr. specialistė Danutė Kniazytė, Lietuvos Respublikos specialiųjų tyrimų tarnybos Antikorupcinio švietimo skyriaus viršininkas Benas Aldakauskas.

Darbotvarkė.

1. Darbotvarkės tvirtinimas.
2. Dėl savivaldybės vykdomų mažosios vertės (mažiau kaip 10 000 Eur) viešųjų pirkimų antikorupcinės analizės.
3. Dėl tarnybinių lengvųjų automobilių naudojimo Rokiškio rajono savivaldybės valdomose bendrovėse, viešose ir biudžetinėse įstaigose reglamento laikymosi.
4. Dėl Rokiškio rajono savivaldybės administracijos Korupcijos prevencijos 2020-2022 metų programos ir jos įgyvendinimo Priemonių plano vykdymo.

Antikorupcinio švietimo svarba korupcijos prevencijoje, atsparios korupcijai aplinkos kūrime.

1. Komisijos narių pasisakymai, pasiūlymai, pastabos
2. SVARSTYTA. Dėl posėdžio darbotvarkės projekto tvirtinimo.

 Komisijos pirmininkas Stasys Meliūnas supažindino su darbotvarke komisijos narius ir pranešė, kad posėdyje negalės dalyvautiUAB „Rokiškio autobusų parkas“ direktorius Antanas Taparauskas.

Komisija pritarė „vienbalsiai“

1. NUTARTA. Pritarti Antikorupcijos komisijos posėdžio 2021 m. lapkričio 18 d. darbotvarkei.

 2. SVARSTYTA. Dėl savivaldybės vykdomų mažosios vertės (mažiau kaip 10 000 Eur) viešųjų pirkimų antikorupcinės analizės.

 Stasys Meliūnas pristatė antrą klausimą, sakydamas, kad klausimą dėl mažos vertės viešųjų pirkimų praeitame posėdyje iškėlė komisijos narys Egidijus Vilimas. Stasys Meliūnas sakė, kad viešieji pirkimai STT ir Tarptautinės skaidrumo organizacijos tyrimų išvadose nurodomi, kaip sritis, kurioje korupcija pasireiškia dažniausiai, nes pasitikėjimą lydi piktnaudžiavimas. Pagal įstatymą, Antikorupcijos komisija turi teisę susipažinti su viešųjų pirkimų dokumentacija, sąskaitomis, specifikacijomis. Stasys Meliūnas siūlė protokoline forma įforminti kreipimąsi į Rokiškio raj. sav. administraciją, kad parengtų ir pateiktų mažos vertės viešųjų pirkimų dokumentus. Ypač reikėtų atkreipti dėmesį į seniūnijose organizuojamus viešuosius pirkimus ir administracijos naudojamas lėšas reprezentacijai. Šiuo klausimu pakvietė pasisakyti komisijos narius.

 Algis Čepulis sakė, kad gal administracijai sunku paruošt didelės apimties dokumentus, todėl siūlė apsibrėžti rėžį – nagrinėti dokumentus pagal teritoriją, pagal seniūnijas arba pagal sumą. Panagrinėjus ir pastebėjus nukrypimus ar blogą veiksmą, galima rašyti rekomendaciją. Algis Čepulis siūlė konkretizuoti, kad nebūtų labai plataus dokumentų srauto.

 Stasys Meliūnas sakė, kad į akiratį jau buvo pakliuvę pirkimai susiję su švietimo įstaigų politika kada buvo atsisakoma fizinės saugos ir įrenginėjamos apsaugos sistemos. Taip pat darbų susijusių su kelių priežiūra. Reikėtų gauti dokumentus, kas atlieka darbus ir kokiomis sąlygomis.

 Zenonas Viduolis siūlė pirmiausia išklausyti Rokiškio raj. sav. administracijos direktorių šiuo klausimu, tada galima būtų diskutuoti.

 Egidijus Vilimas sakė, kad jeigu imami nagrinėti mažos vertės pirkimai, tai juos reikėtų nagrinėti pilna apimtimi. Taip pat siūlė į nagrinėjimą neįtraukti kelių priežiūros ir kitokių rūšių pirkimų, nes tai atskiras klausimas. Egidijus Vilimas siūlė paimti visus pirkimus už 2020 metus administracijos ir seniūnijų mažos vertės viešuosius pirkimus. Jei kiltų klausimų dėl konkrečių pirkimų galima būtų paprašyti už dvejus ir daugiau metų.

 Stasys Meliūnas sakė, kad nežino kokia yra šių pirkimų apimtis, bet norėtų panagrinėti visus pirkimus už 2020 metus. Dokumentai galėtų būti teikiami ir ketvirčiais.

 Andrius Burnickas sakė, kad viešųjų pirkimų informacija apie sutartis, sumas, rangovus pardavėjus yra vieša ir patalpinta į Rokiškio raj. savivaldybės internetinį puslapį. Taip pat skelbiami pirkimai ir per CPO. Tinklapyje skelbiama keturių metų informacija, tačiau nėra įdėta sąskaitų faktūrų, detalių dokumentų. Jeigu komisijai dėl kurių nors konkrečių pozicijų kiltų įtarimų, dėl konkrečių pirkimų būtų galima pateikti papildomus dokumentus.

 Algis Čepulis klausė, ar yra kas laimėjo, kokia data, kokia suma, kas pirko-seniūnija ar administracija.

 Andrius Burnickas sakė, kad yra trumpas apibūdinimas, kokie darbai ar prekės, kas pardavėjas, kokia suma ir sutarties numeris. Tiksliai ir smulkiai nenurodyta kas būtent pirkta. Už 2021 metus yra 284 pozicijos.

 Stasys Meliūnas sakė, kad reikėtų smulkesnės informacijos ir ją reikėtų pateikti kaip sistemą.

 Algis Čepulis klausė, jeigu tinklapyje būtų talpinama išsami informacija ar tai būtų pažeidžiama asmens duomenų apsauga. Klausė ar pirkimuose dalyvauja ir privatūs asmenys.

 Andrius Burnickas atsakė, kad pirkimuose dalyvauja asmenys turintys Verslo liudijimą ir Invidualios veiklos liudijimą.

 Stasys Meliūnas sakė, kad administracija yra įvaldžiusi asmens duomenų apsaugos tvarkas ir jei ką įžvelgs konfidencialia informacija, to galėtų nepateikti.

 Egidijus Vilimas išsakė nuomonę, kad reikėtų išsirinkti kokias prekes komisija norėtų palyginti arba prašyti pateikti dokumentus apie 10 populiariausių prekių. Nes nauda pasižiūrėti antikorupciniu vertinimu, palyginus kainas rinkoje ir skirtumą tarp atskirų pardavėjų ir pačios savivaldybės. Galima peržiūrėti kas pateikta internetiniame puslapyje ir paprašyti pateikti 10 populiariausių prekių ir paslaugų, tada būtų galima padaryti analizę ir išvadas.

 Algis Čepulis sutiko su Egidijaus Vilimo nuomone ir siūlė paimti vienos seniūnijos ar vienos įstaigos ir iš to aspekto žiūrėti. Reikėtų įsivesti patį mechanizmą. Algis Čepulis sakė, jeigu būtų pateikti visi dokumentai, gali būti, kad daug dokumentų bus niekiniai. Todėl yra geras kažkas pasiūlymas pasirinkti pozicijas iš visų pirkimų ir jas įdėmiai išanalizuoti- jas peržiūrint kas tuo metu buvo rinkoje, kokios kainos, pasitelkiant prekybininkus. Svarbiausia yra įvertinti ir parašyti išvadą.

 Egidijus Vilimas sakė, kad tikslas įvertinti, pigiau ir efektyviau pirkti per CPO ar vykdant mažos vertės viešuosius pirkimus.

 Algis Čepulis klausė, kokiu principu šį tyrimą galima būtų atlikti.

 Egidijus Vilimas sakė, kad įdomu būtų pasižiūrėti visas sąskaitas. Norint , kad administracija pateiktų dokumentus greičiau, paprašyti 10 pinigine išraiška imliausių prekių.

 Andrius Burnickas sakė, kad administracija gali pateikti dokumentus už 2020 metus, bet tai bus 470 pozicijų. Andrius Burnickas siūlė susifiltruoti pagal pardavėjus ir atkreipus dėmesį, kad įtartinai vienas pardavėjas nuolat laimi pirkimus galima pateikti išsamią informaciją. Jeigu reikės visų sutarčių, tai jų pateikimui reikės laiko.

 Algis Čepulis siūlė, kad kiekvienas komisijos narys pasižiūrėtų, kokie ten filtrai ir atkreipus dėmesį, prašyti informacijos gal ne už visus metus, gal per kokį nors kitą laikotarpį. Siūlė komisijos nariams pasidaryti namų darbus, kad bereikalingai neapsikrauti nereikšminga informacija. Esmė tokia, kad komisija kreipsis į administraciją pagalbos šioje sityje, kai bus suformuluota aiški kryptis mažos vertės pirkimuose.

 Stasys Meliūnas išsakė baigiamąją mintį, kad šis apsikeitimas nuomonėmis yra parengiamasis etapas konkrečiam paklausimui ir konkrečiai analizei.

 Komisija balsavo- „vienbalsiai“

 2. NUTARTA: apsikeitimas nuomonėmis dėl mažos vertės viešųjų pirkimų analizės yra parengiamasis etapas konkrečiam paklausimui ir konkrečiam nagrinėjimui.

 3. SVARSTYTA. Dėl tarnybinių lengvųjų automobilių naudojimo Rokiškio rajono savivaldybės valdomose bendrovėse, viešose ir biudžetinėse įstaigose reglamento laikymosi.

 Stasys Meliūnas pristatydamas klausimą sakė, kad buvo pastebėta jog Rokiškio raj. savivaldybei pavaldžios įmonės tęsia neatsakingą tarnybinių automobilių naudojimą ir eksploatuoja jų nepažymėję. Turi būti patvirtintos tvarkos kiekvienoje bendrovėje pagal Lietuvos Respublikos finansų ministro 2009-05-19 Įsakymą Nr. 1K-162 „ Dėl pajamų, gautų natūra, įvertinimo tvarkos aprašo patvirtinimo“ ir jų privaloma laikytis. Stasys Meliūnas sakė, kad šių tvarkų pasigedo todėl ir pakvietė Rokiškio sav. administracijos direktorių Andrių Burnicką, kuris per 2021 m. rugsėjo 16 d. posėdį įsipareigojo pateikt informaciją apie tarnybinių automobilių panaudojimą, bet informacija nebuvo pateita. Taip pat į posėdį pakviesti ir bendrovių direktoriai.

 Andrius Burnickas sakė, kad po to, kai buvo užklaustos įmonės dėl ženklinimo ir tvarkų, kad automobiliai paženklinti nuotraukas pateikė tik UAB“ Rokiškio būtų ūkis“ ir UAB “ Rokiškio autobusų parkas“. Kitos įmonės informacijos nepateikė, bet žinoma, kad UAB “ Rokiškio vandenys“ susitvarkė žymėjimą, o AB“ Rokiškio komunalininkas“ planuoja susitvarkyti iki metų pabaigos. Taip pat nesenai gauta patvirtinta tvarka iš AB“ Rokiškio komunalininkas“. Kitos įstaigos tvarkų nepateikė.

 Stasys Meliūnas klausė, ar šiuo metu patvirtintas tvarkas turi visos bendrovės.

 Andrius Burnickas atsakė, kad taip, tik nėra įsitikinęs, kad jos visos viešai prieinamos.

 Stasys Meliūnas klausė kokių buvo imtasi priemonių, kad būtų laikomasi šio reglamento normų.

 Andrius Burnickas atsakė, kad pažeidimo tyrimų pradėta nebuvo. Buvo pasikalbėta su direktoriais, kad jie atkreiptų dėmesį ir susitvarkytų tvarkas, nes jie yra savarankiški juridiniai asmenys.

 Stasys Meliūnas klausė, ar ne per stipriai nuolaidžiaujama ir taikomasi su tokiais pažeidimais. Už tokius sistemingus pažeidimus ir normatyvinių normų nevykdymą reikėtų atlikti tarnybinius patikrinimus ir spręsti klausimą dėl atsakomybės.

 Algis Čepulis klausė ar yra žinoma administracijoje ar kurioje kitoje įstaigoje buvo prašymų iš įstaigų darbuotojų pasinaudot tarnybiniu automobiliu savo reikmėms.

 Andrius Burnickas sakė, kad iš vadovų gautos informacijos žinoma, kad tik AUB „Rokiškio autobuso parkas“ viena darbuotoja naudoja savo asmeninį transportą tarnybinėms reikmėms. Dėl darbuotojo prašymo savo reikmėms naudot tarnybinį automobilį, tai tokių prašymų nebuvo įmonėse, taip pat ir savivaldybėje.

 Stasys Meliūnas klausė nuo kada neveikia administracijos automobilių telemetrinė sistema ir kokia situacija dabar.

 Andrius Burnickas atsakė, kad automobilių telemetrinė sistema veikia jau keletą mėnesių ir už ją atsakinga Rokiškio raj. sav. administracijos Turto valdymo ir ūkio skyriaus vedėjos pavaduotoja Kristina Tūskienė.

 Stasys Meliūnas pastebėjo, kad apie tai nebuvo pranešta tarybos nariams ir siūlė pereiti prie klausimų įmonės vadovams.

 AB „Rokiškio komunalininkas“ Paslaugų padalinio vadovo Vidmanto Karpavičiaus klausė kodėl dar nepažymėti tarnybiniai automobiliai.

 Vidmantas Karpavičius sakė, kad automobiliai bus pažymėti gruodžio mėnesį. Tvarka yra patvirtinta 2021 m. spalio 20 dieną, Įsakymu Nr. B45 „Lengvųjų automobilių įsigijimo ir naudojimo Rokiškio komunalininkas taisyklės“. Vidmantas Karpavičius sakė, AB „Rokiškio komunalininkas“ darbuotojai nėra tarnautojai, automobiliai naudojami operacijoms atlikti, nes vyksta gamyba.

 Stasys Meliūnas klausė, kas šiuo metu naudojasi automobiliu Mazda kuriuo važinėjo buvęs direktorius Vidmantas Maželis.

 Vidmantas Karpavičius atsakė, kad automobilis šiuo metu nenaudojamas.

 Stasys Meliūnas pakvietė pasisakyti UAB“Rokiškio vandenys“ direktorių Leoną Butėną.

 Leonas Butėnas sakė, kad taisyklės patvirtintos 2020 m. liepos 22 d., patikslintos 2021 m. spalio 20 d. Įsakymu Nr. 56. Tarnybiniai automobiliai naudojami nuomos pagrindu konkrečiose situacijose, atsiskaitoma pagal tarifą. Pagal patvirtintą nuomos tarifą yra išrašoma sąskaita. Tvarka patvirtinta taisyklėse, o įkainiai patvirtinti pagal kilometražą.

 Stasys Meliūnas klausė, kaip direktorius vertina, kad Ministro įsakymas išleistas 2009 m., bet į jį ilgą laiką nebuvo kreipta dėmesio arba nepakankamai kreiptas dėmesys.

 Leonas Butėnas atsakė, kad naudojama buvo tik nuomos sutartis, o dėl žymėjimo pripažino, kad buvo per mažai buvo skirta laiko. Šiuo metu automobiliai pažymėti ir viskas tvarkinga.

 Algis Čepulis klausė, kiek per tą laikotarpį kai įsigaliojo tvarka buvo sudaryta nuomos sutarčių ir kiek už jas į kasą įkrito pinigų.

 Leonas Butėnas atsakė, kad tikslaus skaičiaus nepaskys, bet į kasą buvo sumokėta 130 eurų.

 Algis Čepulis domėjosi ar galės komisija galės gauti išsamesnius duomenis, nes yra poreikis.

 Stasys Meliūnas sakė, kad kai viskas tvarkinga, ir darbuotojui ir vadovui yra patogiau, nes nejaučia niekam skolingi. Tai didelis žingsnis į pasitikėjimą.

 Stasys Meliūnas pristatė atsakymus į klausimus, kuriuos pateikė Autobusų parko direktorius, nes jis negalėjo dalyvauti posėdyje. Tvarka patvirtinta UAB „Rokiškio autobusų parkas“ direktorius 2021 m. spalio 26 d. įsakymu Nr. 02-02-93, laikantis visų Rokiškio raj. tarybos sprendimo TS-185 rekomendacijų. Prieš tai bendrovėje galiojo 2018 m. rugpjūčio 16 d. UAB „Rokiškio autobusų parkas“ direktorius įsakymu Nr. 02-02-57 patvirtintos tarnybinių lengvųjų automobilių naudojimo UAB „Rokiškio autobusų parkas“ taisyklės. Automobiliai pažymėti nuo 2020 m. spalio mėnesio, 2021 m. vasarą lipdukai atnaujinti dėl nebetinkamo estetinio vaizdo. UAB „Rokiškio autobusų parkas“ darbuotojams nėra leidžiama naudotis tarnybiniais automobiliais asmeniniams tikslams.

 Stasys Meliūnas sakė, kad UAB „Rokiškio autobusų parkas“ vienintelė įmonė, kuri susitvarkė žymėjimą ir nuostatus be perspėjimo.

 Stasys Meliūnas sakė, kad posėdyje nedalyvauja Rokiškio butų ūkio direktorius. Taip pat siūlė suformuluoti išvadą, kad neatsisako minties kreiptis į Rokiškio raj, sav. administracijos Teisės ir personalo skyrių, dėl išsamesnio patikrinimo iniciavimo, dėl to kas buvo išgirsta ir nustatyta. Ilgoką laikotarpį tarnybiniai automobiliai buvo nežymėti ir eksploatuojami nesilaikant taisyklių.

 Algis Čepulis išsakė nuomonę, kad vadovai išgirdo, reakcija yra, ir jeigu pats mechanizmas veiks ką jie yra nusimatę, remiantis priimtais reglamentais galima pajudėti iš taško kai padėtis yra legali. Kaip buvo naudojamas transportas anksčiau nustatyti sudėtinga. Tačiau gal buvo kokių nors pastovumų, gal žmonės pastoviai tą darė, tada gera valia galėtų padaryti paskaičiavimus ir kompensuotų įstaigoms finansus. Administracija galėtų kreiptis į vadovus su paklausimais, ar galėjo taip būti. Jeigu piktnaudžiavimų buvo tai asmenys per x laiką, savanoriškai , geranoriškai ( dabar tokia praktika taikoma Mokesčių inspekcijoje ir Sodroje) galėtų prisipažinti ir atlyginti.

 Stasys Meliūnas sakė, kad šiuo metu yra nežinoma dėl vienos bendrovės - ar yra tinkamai sureaguota, ar yra patvirtinta tvarka. Taip pat, siūlė pritarti baigiamajai minčiai, kad komisija kreipsis į administraciją kad būtų pateikta išsami informacija, kaip laikomasi tarnybinių automobilių naudojimo, saugojimo taisyklių ir tvarkos, kuri numatyta pagal Lietuvos Respublikos finansų ministro 2009-05-19 Įsakymą Nr. 1K-162 „Dėl pajamų, gautų natūra, įvertinimo tvarkos aprašo patvirtinimo“.

 Andrius Burnickas sakė, kad tokią informaciją visų keturių įmonių pateiti galės.

 Komisija balsavo- „vienbalsiai“

 3. NUTARTA: Kreiptis į Rokiškio raj. savivaldybės administraciją, kad būtų pateikta išsami informacija, kaip laikomasi tarnybinių automobilių naudojimo, saugojimo taisyklių ir tvarkos kuri numatyta pagal Lietuvos Respublikos finansų ministro 2009-05-19 Įsakymą Nr. 1K-162 „Dėl pajamų, gautų natūra, įvertinimo tvarkos aprašo patvirtinimo“.

 4. SVARSTYTA Dėl Rokiškio rajono savivaldybės administracijos Korupcijos prevencijos 2020-2022 metų programos ir jos įgyvendinimo Priemonių plano vykdymo. Antikorupcinio švietimo svarba korupcijos prevencijoje, atsparios korupcijai aplinkos kūrime.

 Stasys Meliūnas pristatydamas klausimą išsakė esmę, kad siekiant skaidrumo visose srityse ir kuo efektyvesnio korupcijai atsparios aplinkos kūrimo savivaldybėje ir kitose žinybose reikia pradėti nuo antikorupcinio švietimo. Norėtųsi, kad švietimas prigytų įvairiomis formomis ir būtų puoselėjamas švietimo įstaigose. Šia tema pakvietė pasisakyti Lietuvos Respublikos specialiųjų tyrimų tarnybos Antikorupcinio švietimo skyriaus viršininką Beną Aldakauską.

 Benas Aldakauskas padėkojo komisijai už kvietimą ir kvietė aktyviai pokalbyje dalyvauti visus komisijos narius. Benas Aldakauskas sakė, kad kalbant apie atsakingumą, skaidrumą ir sąžiningumą visos tarnybos organizuoja darbą per prizmę kova su korupcija. STT Antikorupcinio švietimo skyrius siūlo kaip kitą alternatyvą, skaidrumo stiprinimą ir antikorupcinės aplinkos kūrimą. Kadangi žmogiškieji resursai yra riboti ir nėra galimybės susitikti su visais interesantais, todėl yra organizuojami susitikimai didesnėms žmonių grupėms-paskaitos savivaldybių darbuotojams, paskaitos privataus ir viešo sektorius darbuotojams. Rugsėjo mėnesį startavo STT mokymo platforma – ([www.emokymai.stt.lt](http://www.emokymai.stt.lt)). Mokymai vyksta patogiu asmeniui metu prisijungus prie platformos. Nagrinėjamos temos- interesų konfliktai, dovanų politika, korupcijos samprata, pranešėjo apsauga, korupcijos rizikos savivaldos srityje. Šiuos žinios reikalingos tiek viešojo sektoriaus vadovams, tiek darbuotojams.

 Stasys Meliūnas klausė ar per ID matoma koks prisijungusių skaičius iš ko galima būtų spręsti apie mokymų populiarumą.

 Benas Aldakauskas sakė, kad nuo rugsėjo mėn. buvo prisijungę 6 tūkstančiai vartotojų iš viešojo sektoriaus. Baigus mokymus išrašomas sertifikatas, kuris gali būti prilyginamas kvalifikacijos kėlimui. Esančios temos yra aktualios visiems valstybės tarnautojams, vėliau jos bus keičiamos, atnaujinamos. Kitas darbas kuris yra atliekamas - tai darbas su jaunimu, kad jų sąmoningumas būtų kuo aukštesnis. Šiuolaikinis jaunimas nebesupranta kas yra kyšis ir papirkinėjimas, tai yra geros žinios. Rizika kuri yra matoma ta, kad jaunimas yra linkęs toleruoti interesų konfliktus ir nepotizmą. Viena iš priemonių mokiniams yra Skaidrumo ženklelis ([www.skaidrumozenklelis.lt](http://www.skaidrumozenklelis.lt)). Mokiniai gali spręsti testus iš kasdieninių situacijų, nes su neskaidrumu ir nesąžingumu galima susidurti kiekvieną dieną. Už kelių dienų finišuos konkursas, kuris buvo skirtas moksleiviams „Skaidrumą kuriame kartu“, kuriame dalyvavo 110 klasių iš visos Lietuvos. Geriausių komandų laukia kelionė į Vilnių, į susitikimą su Prezidentūros darbuotojais, žurnalistais, ekskursija po Prezidentūrą. Konkursas vyko pirmą kartą, bet matant gerus rezultatus, bus organizuojamas ir kitąmet. Mokytojams taip pat organizuojami mokymai, per kuriuos gali pasidalinti savo gerąja patirtimi.

 Benas Aldakauskas sakė, kad STT tarnyba yra linkusi prisidėti prie siūlomų iniciatyvų iš savivaldybių ar įmonių pusės. Kaip pavyzdys kartu su Įmone Ignitis organizuojamas hakatonas. Laimėjusios komandos galės išsirinkti mokymus.

 Stasys Meliūnas klausė Aurimo Laužadžio nuomonės, gal mūsų rajone nelabai žinoma kaip parodyti iniciatyvą, kaip dalyvauti vienoje ar kitoje programoje.

 Aurimas Lužadis išsakė nuomonę, kad viskas turi prasidėti nuo paties savęs. Jeigu bus reikalaujama iš tų su kuriais yra dirbama tiesiogiai, tie žmonės perduos žinias kolektyvui. Aurimas Laužadis sakė, kad informaciją apie organizuojamas veiklas susijusias su korupcija mokyklos gauna. Ypač aktyviai mokyklos organizuoja Antikorupcijos dieną. Savivaldybėje patvirtinta antikorupcijos programa ypatingai atsispindi mokyklų ataskaitose. Aurimas Laužadis išsakė nuomonę, kad jei tema bus priverstinai siūloma, tai atsiras natūrali atmetimo reakcija.

 Benas Aldakauskas sutiko su mintimi, kad prievarta nieko nereikia siūlyti, nes nieko iš to nebus. Su moksleiviais kalbant reikia akcentuoti sąžiningumo ir skaidrumo skleidimą. Taip pat siūlė kontaktuoti jei kokia nors mokykla norės ką nors organizuoti.

 Aurimas Laužadis sakė, kad šiuo metu yra kita mokinių karta ir pats mokymo principas turėtų būti kitoks. Mokymas geriau vyksta, kai vaikams rodomi pozityvūs pavyzdžiai. Žmonių, kurie pasielgė gerai, pagerbiamas duotų didesnę naudą nei rodomi blogi pavyzdžiai.

 Egidijus Vilimas klausė apie nevyriausybinių organizacijų savanorystės pagrindais įtraukimą bei mokymus ir kokią tai duotų naudą.

 Benas Aldakauskas sakė, kad dėl savanorystės yra gerų pavyzdžių, bet tai nėra sistemos dalis Kaip vieną iš gerųjų pavyzdžių galima paminėti Tranparency Internacional Lietuvos skyrių (www.transparency.lt). Jie skatina pilietines antikorupcines iniciatyvas bendruomenėje. Kaip pilietiškumo mokyklas galima įvardinti Šaulius ir Skautiją. Taip pat STT su Valstybės pažinimo centru Prezidentūros muziejuje įrengs skaidrumo tematikos stendą, kuriame kiekvienas dalyvis galės parodyti, kaip gali prisidėti savanorystės savarankiškai.

 Stasys Meliūnas dėkojo svečiui už dalyvavimą, išsamią informaciją ir sakė, kad deda dideles viltis į tiltą su STT švietimo skyriumi. Tikėjosi, kad tai bus naujas vėjo gūsis darbe su jaunimu ir kad šis bendradarbiavimas bus tęsiamas. Taip pat kvietė komisijos narius sudalyvauti Antikorupcijos dienos renginiuose, kuri bus gruodžio 9 d.

 Benas Aldakauskas dėkojo už kvietimą dalyvauti ir už klausimus. Taip pat kvietė kontaktuoti, bendrauti ir nebijoti siūlyti idėjų.

Pastaba. Komisijos posėdžio eigai fiksuoti buvo daromas garso įrašas, kuris saugomas kompiuterinėje laikmenoje.

Posėdžio pirmininkas Stasys Meliūnas

Posėdžio sekretorė Rasa Baranovskienė